कानपुर 26 मई 2015. कानपुर में एक तिलक समारोह में हर्ष फायरिंग होने से एक युवक गंभीर रूप से घायल हो गया जिसको अस्पताल ले जाते समय उसकी मौत हो गयी । तिलक समारोह में फायरिंग और मौत होने से हड़कम्प मच गया । लोगों ने इसकी सूचना पुलिस को दी, मौके पर पहुंची पुलिस ने आरोपी फौजी को गिरफ्तार कर लिया है । विदित हो कि माननीय उच्च न्यायालय ने हर्ष फायरिंग पर प्रतिबन्ध लगाया हुआ है बावजूद इसके लोग बाज़ नहीं आते हैं जिससे कभी किसी की मौत होती है या कोई घायल होता है ।